bg ru ru pl en ru uk bg ru ru ru bg bg en bg bg bg bg bg bg ru bg bg bg bg ru bg bg mk uk ru bg bg bg bg bg bg bg en en cv en bg bg en en en bg en en en bg en en en bg bg en en en ru en fr en en en fa en en en en de en bg de en en pl
Пралинов чийзкейк и няколко хубави книги
place for food photography, recipes and travel
По света и у нас
Този месец си заслужаваше. Успях да прочета цели 5 книги (имам добричко бебе). Това са едни от най-хубавите книги, които съм чела напоследък. Някои от тях ми препоръча Тея. Сигурно я познавате от блога й The Heartbreats of a fairy. Първоначално и аз я “опознах” чрез него. Четях редовете, които пишеше с такава наслада. Тя борави така умело с думите, че понякога искрено й завиждам. Не помня кой направи първата крачка, но от известно време се виждаме и тези срещи ми носят голямо удоволствие. Тея е от тези жени, които имат присъствие. Жени, които осъзнават женствеността си и я демонстрират нежно без показност. Изглежда крехка, но не чуплива. Умна, но не саркастична. Имаме доста общи теми за разговор: хубавите постановки, книгите, майчинството … и понеже мисля, вече съм споменавала, че имам генерален проблем с откриване на хубави книги, нейните препоръки ми дойдоха добре дошли.
Двете книги на Фредрик Бакман не са свързани, така че могат да се четат в какъвто ред искате. Той е шведски блогър, които добива популярност с измисленият от него герой Уве, за който пише различни истории. Насърчен от читателите си издава книга. След успеха на “Човек на име Уве” написва “Баба праща поздрави и се извинява”. Изключително чувство за хумор. Добър изказ и въпреки, че книгите на пръв поглед изглеждат леки са задълбочен анализ на човешките усещания за смъртта, загубата на близък човек, справянето с това.
“Изкуплението” на Иън Макюън. Сигурно сте гледали филма с Кийра Найтли и Джеймс Макавой. Това малко разваля удоволствието от четене на книгата, но двата формата имат различен заряд. Иън Макюън е един от най-издаваните английски автори. В най-скоро време смятам да прочета и другите му книги. Пише безпристрастно и все пак така драматично. Описва задълбочено Втората световна война така, че имаш усещането, че съпреживяваш заедно с героите.
Арундати Рой е индийка по произход. Това е първата й книга. “Богът на дребните неща” е истински шедьовър. Интересен е подхода на авторката паралелно да ни запознава с последиците от история на брат и сестра близнаци, докато те самите си спомнят за трагичната случка, която ги е разделила. Стилът на писане на авторката е нетрадиционен, но много жив и увлекателен. И отново всичко в живота опира до детството.
“Другата ръка” на Крис Клийв. Превъзходна книга. Темата е болезнена и актуална – за емиграцията, за сблъсъка на два свята и две реалности. Животът на две жени англичанка и нигерийка се преплитат, и променят безвъзвратно. Държи те в напрежение от началото до края.
Освен всичко друго Тея ми подари кулинарната книга на издателство Сиела – “Малка книга за шоколада”.  Има символика … книги, десерти … книга за шоколада. Харесах си няколко рецепти, но този пралинов чийзкейк без печене изглеждаше лесен и вкусен.
Пралинов чийзкейк без печене
Източник: “Малка книга за шоколада”
150 г чаени бисквити
100 г смлени лешници
100 г меко масло
200 г млечен шоколад
125 мл сладкарска сметана
250 г крема сирене
за украса 100 г лешници
*Аз леко видоизмених крема. Вместо сладкарска смената и захарта сложих само шоколад, 100 г заквасена смената и крем сирене. Получи се много приятен кисело-сладък сладкиш. Много се хареса. Но което и от двете да изберете не се и съмнявам, че ще се получи добре.
1. Поставете бисквитите и лешниците в блендер. Смелете ги на ситни трохи.
2. Разтопете маслото и го добавете в блендера при лешниците и бисквитите. Изсипете в кръгла 20-сантиметрова форма с отделящо се дъно, разпределете равномерно и притиснете с опакото на лъжицата.
3. Пригответе крема, като разтопите шоколада на водна баня. Дръпнете от котлона. Добавете захарта, за да се разтопи от горещината на шоколада. Добавете сметаната и разбъркайте до изглаждане на сместа. Разбийте крема сиренето, за да се размекне, добавете поохладената шоколадова смес.
4. Изсипете върху бисквитената основа, захладете и поръсете с лешници. Поставете сладкиша в хладилник за около 3 часа, за да стегне, след което го отделете с нож от формата, извадете и сервирайте.
April 21, 2016 at 11:41
Страхотна рецепта, благодаря ти, че я сподели! Огладнях, докато разглеждах снимките, а книгите, които си прочела този месец, са страхотни. Бакман определено ми е любимият съвременен автор и очаквам с нетърпение “Тук беше Брит Мари”.
Вкусна храна, прекрасни книги и обич около теб – какво по-хубаво! Усмивки от мен! 🙂
May 22, 2016 at 07:44
За първи път направих чийзкейк и то точно този. Изядохме го всички приятели до последното парче.Благодаря ти.
July 16, 2016 at 21:20
Здравейте, Радостина. Според вас подходящо ли ще е вместо шоколад да се използват сезонни плодове(напр. Ягоди или праскови и т.н.) в този чийзкейк, заедно със заквасена сметана и крем сирене, както сте го променила. Мисълта ми е дали няма да се разпадне в този вариант…благодаря за съдействието предварително.
July 22, 2016 at 13:00
извинявам се за закъснелия отговор. Плодовете ще разводнят сместа не съм сигурна, че ще се получи. Според мен може да разбиете крем сиренето и заквасената сметана с малко захар, а плодовете да сложите отгоре. 🙂
July 22, 2016 at 13:38
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.